***Alocația pentru susținerea familiei***

**Legea 277/2010**

**ACTE NECESARE:**

Cererea/declaraţia tip va fi însoţită de următoarele acte doveditoare:

**Copii xerox:**

1. acte identitate membrii familiei (mamă, tată, copii aflaţi în întreţinere);
2. livret de familie;
3. certificat de căsătorie/sentinţă de divorţ/certificat de deces (după caz);
4. hotărâre, certificat şi plan de recuperare pt. copiii încadraţi într-un grad de handicap (dacă este cazul);
5. hotărâre de plasament/adopţie (dacă este cazul);

**În original:**

1. adeverinţă cu terenul agricol (Primărie) pentru soț și soție;
2. adeverinţă de la impozite şi taxe (Primărie) pentru soț și soție;
3. adeverinţă de venit de la Administraţia Financiară (Finanţe) pentru soţ și soţie, sau concubin, după caz;
4. adeverinţe care să ateste veniturile realizate de membrii familiei;
5. adeverinţe de la şcoală care să ateste frecventarea cursurilor şcolare (în cazul în care există copii de vârstă şcolară);
6. pentru familiile care au în întreţinere copii de vârstă şcolară cu handicap grav sau accentuat şi care nu frecventează o formă de învăţământ, alocaţia se acordă cu condiţia prezentării certificatului de încadrare într-un grad de handicap şi a dovezii eliberate de către secretariatele comisiilor pentru protecţia copilului din cadrul direcţiilor generale de asistenţă socială, prin care se atestă faptul că respectivul copil nu poate fi înscris în nici o formă de învăţământ, prevăzută de lege;
7. un dosar plic şi un dosar cu şină.

* **NOTĂ IMPORTANTĂ!**
* Pentru a beneficia de alocație pentru susținerea familiei, nu trebuie sa fie depășit plafonul de 530 lei/membru de familie;
* În cazul în care unul dintre copii, din alte motive decât cele medicale, nu frecventează fără întrerupere cursurile unei forme de învățământ organizate potrivit legii, acesta este luat în calcul la stabilirea venitului mediu net lunar al familiei, dar este exclus din numărul de copii ai familiei avut în vedere la acordarea dreptului, iar alocația se va acorda corespunzător numărului de copii din familie care îndeplinesc condițiile prevăzute de lege;
* Dreptul la alocație se acordă începând cu luna următoare depunerii cererii;
* Dacă solicitantul deține unul din bunurile care nu sunt considerate de strictă necesitate și sunt menționate în formularul cerere/declarație pe proprie răspundere, cererea de acordare a alocației pentru susținerea familiei va fi respinsă;
* Orice modificare care intervine ulterior depunerii dosarului la D.A.S. (venit, componența familiei, stare civilă, loc de muncă, frecvență cursuri școlare, deținere certificate de încadrare în grad de handicap, deținerea unui bun din lista cuprinzând bunurile care nu sunt de strictă necesitate) trebuie anunțată în termen de 15 zile de la data producerii și este atestată cu documente aferente.